Source: https://www.riigiteataja.ee/akt/415102012035
Timestamp: 2020-07-14 03:47:59+00:00

Document:
§ 4 Välireklaami kujundus
§ 5 Paigaldusluba ja paigaldusloa taotlemine
§ 13 Maksuobjekt ja reklaamimaksu maksja
§ 14 Maksuperiood ja maksumäär
§ 15 Maksu arvutamine ja tasumine
§ 16 Maksusoodustus ja maksusoodustuse taotluse esitamine
§ 17 Deklaratsioon
§ 18 Maksuhaldur ja reklaamimaksu kogumine
§ 21 Menetleja
RT IV, 15.10.2012, 35
Vastu võetud 16.06.2009 nr 90
jõustumine 20.06.2009
Määrus antakse reklaamiseaduse § 13 lõike 1 ja lõike 2, teeseaduse § 34 lõike 1, maksukorralduse seaduse § 3 lõike 3 ning kohalike maksude seaduse § 2 lõike 1, § 5 punkti 5 ja § 10 alusel.
(1) Määrusega “Välireklaami paigaldamise eeskiri ja reklaamimaks” (edaspidi eeskiri) kehtestatakse nõuded välireklaami avalikustamise viisile ja kohale, tingimused välireklaami ja välireklaamikandja paigaldamisele ja mahavõtmisele ning reguleeritakse reklaamimaksu tingimused ja maksmise kord Põltsamaa linna haldusterritooriumil.
(2) Eeskirjaga kehtestatakse reklaamimaks Põltsamaa linna haldusterritooriumil.
1) kuulutus on lühiajaliseks perioodiks ühekordselt paigaldatav reklaamiplakat;
2) liiklusväline teabevahend on teeseaduse § 34 lõikes 1 nimetatud kuulutus, teadaanne või märgis;
3) maksudeklaratsioon on reklaamimaksudeklaratsioon, maksuaruanne või muu maksuhaldurile esitatav maksu arvutamise dokument, mille esitamise kohustus tuleneb kohalike maksude seaduse § 10 lõike 5 punktist 1;
4) reklaamimaks on Põltsamaa linna avalik-õiguslike ülesannete täitmiseks vajaliku tulu saamise ja linnapildi kujundamise eesmärgil reklaamimaksu maksja poolt eeskirjas sätestatud korras, suuruses ja tähtaegadel ilma otsese vastutasuta tasumisele kuuluv kohalik maks;
5) reklaamimaksuperiood on ajavahemik, mille jooksul välireklaam on paigaldatud;
6) välireklaam on reklaamiseaduse § 2 lõike 1 punktis 8 nimetatud reklaam, samuti kuulutus või liiklusväline teabevahend, kui nad on suunatud avalikkusele, asuvad avalikus kohas või avalikust kohast jälgitavad;
7) välireklaami paigaldamine on välireklaami avalikustamise eesmärgil selle eksponeerimine avalikus kohas ning füüsilistele ja juriidilistele isikutele kuuluvatel kinnistutel, territooriumil, ehitisel või selle osal ja sõidukil, kui see on suunatud avalikkusele;
8) välireklaamikandja on välireklaami paigaldamiseks kasutatav alus, konstruktsioon, seadeldis, ühistranspordivahend või muu objekt;
9) välireklaami paigaldaja on reklaami tellija, teostaja või avalikustaja;
10) välireklaami paigaldusluba on linnavalitsuse poolt antud luba välireklaami paigaldamiseks ja mahavõtmiseks Põltsamaa linna haldusterritooriumil, mis sisaldab reklaamimaksu tingimusi ja maksmise korda;
11) ühistranspordivahend on Põltsamaa linna haldusterritooriumil taksoveoteenust osutav takso, mis kuulub linnavalitsuselt taksoveoloa saanud ettevõtjale.
(2) Eeskirja tähenduses linnavalitsust määratletakse kui ametiasutust. Ametiasutuse sisemise töö korraldamine ja ülesannete jagamine määratakse linnapea käskkirjaga.
(3) Käesoleva paragrahvi lõikes 1 nimetamata mõiste kasutamisel lähtutakse reklaamiseaduses ja teistes välireklaami, sealhulgas kuulutuse või liiklusvälise teabevahendi avalikustamist, paigaldamist ja mahavõtmist, samuti reklaamimaksu tingimusi ja maksmise korda reguleerivates õigusaktides sisalduvatest legaaldefinitsioonidest, vastava legaaldefinitsiooni puudumisel sõna üldlevinud tähendusest.
(2) Reklaami paigaldamine on lubatud linnavalitsuse väljastatud välireklaami paigaldusloa (edaspidi paigaldusluba) alusel.
§ 4. Välireklaami kujundus
(1) Välireklaamikandja (edaspidi reklaamikandja) ja reklaami kujundus peab sobima linnaruumi ilmega arvestades konkreetse tänava, väljaku või hooneansambli eripära.
(3) Kõnniteedele ei paigaldata välireklaami kui vabaks jääva kõnnitee laius on vähem kui 0,9 meetrit.
§ 5. Paigaldusluba ja paigaldusloa taotlemine
(1) Reklaami paigaldamiseks esitab reklaami paigaldaja linnavalitsusele vormikohase taotluse (lisa 1), millele lisatakse:
1) reklaami paigalduskoha territooriumi, hoone, rajatise või ühistranspordivahendi omaniku või valdaja kirjalik nõusolek, kaasomandi puhul kõikide kaasomanike kooskõlastus;
2) Muinsuskaitseameti kirjalik kooskõlatus muinsuskaitsealale, selle kaitsevööndisse ja kinnismälestisele, reklaami paigaldamiseks;
3) tehnovõrgu omaniku või valdaja kirjalik nõusolek reklaami paigaldamiseks tehnovõrgu kaitsevööndisse;
4) tee kaitsevööndi maa omaniku kirjalik nõusolek, tema seatud tingimused, teabevahendi joonis ja paigutamise skeem liiklusvälise teabevahendi paigaldamiseks tee kaitsevööndisse;
6) reklaamikavand koos mõõtude ja värvilahendusega, välja arvatud käesoleva paragrahvi punktis 5 nimetatud juhul;
(2) Reklaami paigaldusloa taotluses märgib reklaami paigaldaja, kas ta soovib jagada reklaamimaksuperioodi (edaspidi maksuperiood) igakuisteks või kvartaalseteks maksuperioodideks.
(3) Paigaldusloa taotlemist ei nõuta käesoleva määruse § 13 lõikes 3 nimetatud maksuvaba reklaami paigaldamiseks.
(1) Linnavalitsus väljastab reklaami paigaldusloa hiljemalt 20 tööpäeva jooksul arvates nõuetekohaste lisadega esitatud paigaldusloa taotluse registreerimisest. Puuduste korral esitatud dokumentides teatab linnavalitsus sellest reklaami paigaldajale hiljemalt viie tööpäeva jooksul, määrates tähtaja puuduste kõrvaldamiseks.
Linnavalitsusel on õigus paigaldusluba kehtetuks tunnistada, kui reklaami paigaldaja:
4) on jätnud tähtaegselt esitamata maksudeklaratsiooni (edaspidi deklaratsioon);
Linnavalitsusel on õigus paigaldusloa andmisest keelduda, kui:
1) kavandatud reklaam ei vasta reklaamiseaduses, teeseaduses ja käesolevas eeskirjas sätestatud nõuetele;
2) kavandatud reklaam ei sobi linnaruumi ilme, hoone arhitektuurse stiili ja värvilahendusega või on proportsionaalselt sobimatu hoone ja ümbritseva keskkonnaga või reklaamialune pind (hoone fassaad, välisseinad, ühistranspordivahendite sise- ja välisküljed vms) on korrastamata;
4) puuduvad käesoleva eeskirja § 5 lõikes 1 nimetatud kooskõlastused;
5) reklaami paigaldamise taotleja omab varasemaid reklaamimaksu võlgasid või on eelnevalt rikkunud eeskirja;
(1) Kuulutus paigaldatakse ainult selleks ettenähtud kuulutuste stendidele, alustele või pindadele.
(2) Kuulutuse paigaldamiseks ettenähtud asukohad on:
1) Lossi tänaval (linnavalitsuse ja muusikakooli vahel) kuulutuste stend;
2) Kesk tn 3 hoone kõrval kuulutuste stend;
3) kuulutuste tulp vana tuletõrjemaja (Lossi tn 5) parkla kõrval haljasalal;
4) kuulutuste tulp bussijaamaplatsil.
(3) Kuulutuse paigaldaja on kohustatud ühe tööpäeva jooksul pärast ürituse lõppu kuulutuse kõrvaldama.
Liiklusvälise teabevahendi paigaldamisel tuleb järgida teeseaduse §-s 34 sätestatud nõudeid.
1) igal ajal loobuda reklaami avalikustamisest, teatades sellest linnavalitsusele, kui reklaami avalikustamise aeg jääb lühemaks kui paigaldusloal märgitud;
2) taotleda paigaldusloa pikendamist samale kohale, esitades vormikohase taotluse ja deklaratsiooni vähemalt 20 kalendripäeva enne paigaldusloa tähtaja lõppu.
3) reklaami muutmisel paigaldusloa tähtaja jooksul esitama linnavalitsusele kooskõlastamiseks uue reklaami kavandi;
4) informeerima linnavalitsust paigaldusloas sätestatud tähtajast reklaami lühemal avalikustamisel;
5) reklaami maha võtma paigaldusloa tähtaja möödumisele järgneval tööpäeval või taotlema 20 kalendripäeva enne tähtaja möödumist uue paigaldusloa käesoleva eeskirja §-s 5 sätestatud korras;
§ 13. Maksuobjekt ja reklaamimaksu maksja
(1) Maksuobjektiks on Põltsamaa linna haldusterritooriumile füüsilistest ja juriidilistest isikutest reklaami paigaldajate poolt paigaldatud ja avalikustatud reklaam, samuti ühissõidukitele paigaldatud ja ühissõidukitel avalikustatud reklaam.
(3) Igasugune paigaldatud reklaam kuulub maksustamisele, välja arvatud kohalike maksude seaduse § 10 lõikes 3 nimetatud reklaam, ning:
1) Euroopa Liidu institutsioonide kuulutused;
2) kirikute ja koguduste, teatrite, kinode, muuseumide, näituste, kultuuri-, spordi- ja heategevuslike ürituste reklaam ja kuulutused;
3) kuulutused, mis on paigaldatud eeskirja § 9 lõikes 2 nimetatud kohtades;
4) ehitisele, kus ettevõtja tegutseb, ja selle juurde kuuluvale krundile paigaldatud sama ettevõtja ärinimi, tegevuskoha tähistus või samale ettevõtjale kuuluvana registreeritud kaubamärk. Ärinime, tegevuskoha tähistuse või registreeritud kaubamärgi juurde võivad olla lisatud ettevõtte lahtioleku aeg ja kontaktandmed ning toitlustusettevõtte puhul pakutava toitlustusteenuse hinnakiri;
5) ehitise või ühistranspordi sees paigaldatud reklaam;
7) planeerimisseaduse § 12 lõike 31 alusel pärast detailplaneeringu algatamise otsuse tegemist paigaldatud informatsioonitahvel või -teatis;
8) ehituse ajaks paigaldatud teave ehitusseaduse § 29 lõike 2 punktis 3 sätestatud informatsiooniga;
9) reklaam, mis on paigaldatud kinnisele territooriumile seal toimuva ürituse ajaks tingimusel, et reklaam ei ole suunatud avalikkusele väljaspool kinnistu territooriumi.
§ 14. Maksuperiood ja maksumäär
(1) Maksukohustus tekib maksuperioodi tähistava ajavahemiku alguskuupäevast.
(2) Maksumäära arvestuse aluseks on reklaamipinna 1 m² kuumaksumus.
(3) Reklaamipinna suurus määratakse järgmiselt:
(4) Maksumäär reklaamipinna 1 m2 eest on 3,20 eurot kuus.
(muudetud Põltsamaa Linnavolikogu 21.12.2010 määrusega nr 16, jõustunud 01.01.2011)
(5) Alkohoolsete jookide reklaamimisel rakendatakse kolmekordset maksumäära.
§ 15. Maksu arvutamine ja tasumine
(1) Maksumaksja arvutab deklaratsiooni alusel tasumisele kuuluva maksusumma ja esitab deklaratsiooni linnavalitsusele. Linnavalitsuse raamatupidamisosakond väljastab deklaratsiooni alusel arve, mis kuulub tasumisele arvel märgitud tähtpäevaks. Üldjuhul maksumaksja tasub maksusumma Põltsamaa linna eelarvesse hiljemalt 15. päeval arvates maksuperioodi alguskuupäevast.
(2) Maksumaksja esitab eeskirja §-s 17 nimetatud deklaratsiooni igakuiselt või kvartaalselt, s.o kolme kuu kohta korraga, arvestades eeskirja § 5 lõike 2 alusel määratud maksuperioodi. Iga järgneva maksuperioodi kohta esitatakse deklaratsioon maksuperioodi esimeseks tööpäevaks. Maksusumma esimese maksuperioodi eest ja viimase maksuperioodi eest arvestatakse vastavalt tegelikule päevade arvule.
(3) Deklaratsiooni esitamata jätmisel määrab tasumisele kuuluva maksusumma maksuhaldur vastavalt maksukorralduse seadusele. Kui käesoleva paragrahvi lõikes 2 nimetatud maksuperioodi ei ole võimalik määrata, siis eeldatakse, et maksuperioodiks on 3 kuud.
§ 16. Maksusoodustus ja maksusoodustuse taotluse esitamine
(1) Maksusoodustust võib anda isikule, kes on toetanud Põltsamaa linna haldusterritooriumil asuva ja haridus-, kultuuri-, spordi-, sotsiaalabi-, tervishoiu- või kommunaalteenuse osutamiseks vajaliku objekti ehitamist või selle ekspluateerimist, ning sellise reklaami avalikustamiseks, mis on paigaldatud eelnimetatud objekti asukohas.
1) esitanud maksusoodustuse või –vabastuse taotlemisel valeandmeid;
(5) Maksusoodustuse saamiseks esitab isik linnavalitsusele maksusoodustuse taotluse, kuhu on märgitud järgmised andmed:
2) käesoleva paragrahvi lõikes 1 nimetatud objekti nimi ja aadress, objekti ehitamiseks antud toetuse suurus;
(6) Maksusoodustuse taotlusele lisatakse käesoleva paragrahvi lõikes 1 nimetatud objekti ehitamiseks toetuse andmist ja selle suurust tõendavad dokumendid.
(7) Maksusoodustuse andmise või sellest keeldumise üle otsustab linnavalitsus 20 päeva jooksul arvates nõuetekohase maksusoodustuse taotluse esitamisest.
§ 17. Deklaratsioon
(1) Maksumaksja on kohustatud esitama linnavalitsusele nõuetekohase deklaratsiooni (lisa 2) hiljemalt reklaami paigaldamisele järgneval esimesel tööpäeval.
(2) Deklaratsiooni võib esitada kuni 12 kuu kohta. Reklaami paigaldamisel pikemaks tähtajaks esitatakse 12 kuu möödumisel uus deklaratsioon käesoleva paragrahvi lõikes 1 kehtestatud korras.
§ 18. Maksuhaldur ja reklaamimaksu kogumine
(1) Reklaamimaksu maksuhalduriks on linnavalitsus või volikogu poolt volitatud ametiisik.
(2) Reklaamimaksu kogumist korraldab linnavalitsuse raamatupidamisosakond.
(3) Maksuhalduril on kõik maksukorralduse seaduses sätestatud maksuhaldurile antud õigused ja kohustused, välja arvatud need, mis on ainuomased riiklike maksude maksuhaldurile.
(1) Käesoleva määruse 2. peatüki ja 3. peatüki nõuete järgimise üle teostab järelevalvet reklaamiseaduse § 30 lõike 2 punktist 5 ja teeseaduse § 409 lõike 2 punktist 2 tulenevalt linnavalitsus.
(2) Käesoleva määruse 4. peatüki nõuete järgimise üle teostab järelevalvet maksukorralduse seaduse § 162 lõike 2 punktist 2 tulenevalt maksuhaldur või tema poolt volitatud isik.
(3) Käesoleva paragrahvi lõikes 1 nimetatud asutuse õigused ja kohustused järelevalve teostamisel tulenevad reklaamiseadusest ja teeseadusest.
(4) Käesoleva paragrahvi lõikes 2 nimetatud isiku õigused ja kohustused järelevalve teostamisel tulenevad maksukorralduse seadusest.
(5) Omavoliliselt paigaldatud reklaam või reklaam, mille paigaldamise luba ei ole pikendatud, kuulub mahavõtmisele reklaami paigaldaja kulul. Reklaami mahavõtmiseks teeb maksuhaldur või tema poolt volitatud isik reklaami paigaldanud isikule ettekirjutuse, milles on näidatud ettekirjutuse täitmise tähtaeg.
(6) Ettekirjutuse täitmata jätmisel või mittenõuetekohasel täitmisel korraldab reklaami mahavõtmise linnavalitsus reklaami paigaldaja kulul.
(7) Kui reklaami paigaldaja ei ole teada, tehakse ettekirjutus hoone, rajatise, reklaamikandja või territooriumi omanikule, millele reklaam on paigaldatud.
(1) Käesoleva määruses sätestatud reklaami paigaldamise nõuete ja reklaami paigaldaja õiguste ja kohustuste rikkumise eest karistatakse reklaamiseaduse ja teeseaduse alusel.
(2) Käesoleva määruses sätestatud reklaamimaksu tingimuste ja maksmise korra rikkumise eest karistatakse maksukorralduse seaduse alusel.
§ 21. Menetleja
Käesolevas peatükis sätestatud rikkumiste kohtuväline menetleja on linnavalitsus.
Lisa 1 Välireklaami paigaldusloa taotlus
Lisa 2 Välireklaamimaksu deklaratsioon

References: § 5

§ 13

§ 14

§ 15

§ 16

§ 17

§ 18

§ 21
 § 13
 § 34
 § 3
 § 2
 § 5
 § 10
 § 34
 § 10
 § 2

§ 4

§ 5
 § 13
 § 5

§ 13
 § 10
 § 9
 § 12
 § 29

§ 14

§ 15
 § 5

§ 16

§ 17

§ 18
 § 30
 § 409
 § 162

§ 21